da da it da de da de da da de en da da da da da da da da en da da da da da da da da da en da da da da da en da da da da da es da en da fr en en da en da de en en da en da fr en en en en da da da da da en en da da
Artikel i Licitationen, Dagens Byggeri og Building Supply d.11 okt. 2018 – “NU FÅR BYGGEFOLKET ET FÆLLES SPROG” – MS KOMMUNIKATION
mail@ms-kommunikation.dk · October 11, 2018 · Artikel · 0 comments
15 af de største aktører i den danske byggebranche er for første gang gået sammen og har udviklet et fælles digitalt værktøj, der har potentiale til at ændre måden, hvorpå der samarbejdes i den digitale byggebranche.
Den danske byggebranche har ligesom mange andre brancher været på en digitaliseringsrejse de seneste år og i dag er det helt normalt, at man udfører hele byggerier digitalt i avancerede 3D-programmer, inden den første spade bliver sat i jorden.
Netop derfor, og for at styrke samarbejdet på tværs af en byggebranche i rivende digital udvikling, har de to branchenetværk DiKon og BIM7AA nu for første gang, og med støtte fra deres respektive medlemsvirksomheder, udviklet et fælles samarbejdsværktøj. Værktøjet skal sikre en fælles digital standard i byggeprocessen, både i bygnings- og landskabsmodeller, sidstnævnte er lavet i samarbejde med branchenetværket BIM i Landskabet.
Èn standard for digitalt samarbejde
Værktøjet kaldes DiKon & BIM7AA’s Bygningsdelsspecifikation for bygnings- og landskabsmodeller og den fastsætter en fælles standard for de dele, der indgår i et byggeri, når der samarbejdes mellem de forskellige aktører. Når et sådanne værktøj bliver udgivet i samarbejde mellem 15 af de største aktører i byggebranchen, så er det med ambitionen om, at definere én løsning, som hele den danske byggesektor kan tage til sig.
”Hos NCC ser vi udgivelsen af den fælles Bygningsdelsspecifikation i samarbejde med BIM7AA, som et yderst positivt tiltag. Bygge og anlægsbranchen har behov for en fælles standard, der understøtter arbejdet med den digitale bygningsmodel, så vi ved hvad vi kan forvente af hinanden”
Morten Alsdorf, Head of VDC (Virtual Design and Construction)
Det nye værktøj skal sikre, at alle parter, der er involveret i byggeprocessen snakker samme digitale sprog. På den måde er det DiKon’s og BIM7AA’s fælles ambition at styrke samarbejdet mellem alle aktører, når et nyt byggeri igangsættes.
Bedre samarbejder giver afkast på bundlinjen
I takt med at bygningsdele (objekter) og tilhørende informationer (egenskabsdata) skabt i bygningsmodellen får en stigende betydning for byggeriets parter, er der behov for entydigt at beskrive indholdet af en bygningsmodel i forhold til bygningsdelens pålidelighed, geometriske repræsentation og tilhørende egenskabsdata.
Helt konkret, så fastsætter Bygningsdelsspecifikationen, hvilke geometriske egenskaber de forskellige dele af en bygning skal have. En optimering af den proces kan potentielt spare byggeriet for misforståelser og miskommunikation og i sidste ende ses på bundlinjen.
“Netop fordi byggebranchen er inde i en konstant digitalisering, er det afgørende, at vi kan snakke samme digitale sprog på tværs af organisationer, når vi udfører store byggerier i fællesskab. Et effektiviseret digitalt samarbejde optimerer vores flow, og det vil i sidste ende kunne ses på bundlinjen,” fortæller Troels Sønder Olsen, BIM Processpecialist hos LINK Arkitektur og medlem af BIM7AA.
Foruden at fastsætte en fælles standard i den danske byggebranche, så tager samarbejdsværktøjet også hensyn til den internationale virkelighed de 15 danske virksomheder opererer i. Bygningsdelsspecifikationen er derfor også udviklet med hensyn til internationale standarder (internationale LOD standarder)*.
Klar til brug på Aarhus Universitet
Universitetsbyen i Aarhus bliver første projekt, hvor det nye fælles værktøj bliver taget i brug. Her vil man omdanne det gamle kommunehospital til et by-integreret campus med navnet Universitetsbyen.
Under ombygningen af det gamle kommunehospital kommer den fælles bygningsdelsspecifikationen til at være omdrejningspunkt for de digitale leverancer i form af 2D og 3D, der løbende udvikles, som renoveringen skrider frem.
(Animation af Universitetsbyen i Aarhus, FEAS. Illustration AART Architects)
Simon F. Ramsløv, der er IKT Koordinator på Aarhus Universitet og dermed varetager AU’s interesser vedrørende de digitale leverancer på projektet, ser med positive øjne på den fælles udgivelse:
“Helt overordnet er jeg glad for fælles standarder i den digitale byggebranche. Derfor er det glædeligt at de store aktører er begyndt at tænke ens og i fællesskab understøtte bedre leverancer i byggeprocessen. Det forventer jeg, at samarbejdet om dette nye værktøj vil være med til at sikre”.
Medlemmerne bag de to branchenetværk udgøres af nogle af de største entreprenør-, arkitekt- og rådgivende virksomheder i den danske byggebranche.
De 15 aktører, der står bag de nye fælles digitale standarder på tværs af de to branchenetværk er; NCC, Per Aarsleff, Cowi, Rambøll, Sweco, Årstiderne Arkitekter, AART Architects, Arkitema Architects, C.F. Møller, Cubo, Friis & Moltke, Link Arkitektur, SHL Architects, Arkitektskolen Aarhus og Schønherr.
Du kan hentDiKon & BIM7AA’s Bygningsdelsspecifikation for bygnings- og landskabsmodeller her:
OM: DIKon – DiKon’s vision er at styrke det digitale byggeri gennem udviklingen af IT-redskaber, der skaber værdi for alle aktørerne i den digitale byggeproces. DiKon er en sammenslutning af virksomhederne NCC, Sweco, Rambøll, Cowi, Per Aarsleff, Arkitema Architects og Årstiderne Arkitekter.
OM: BIM7AA – BIM7AA har til formål at udvikle og løbende optimere fælles BIM-værktøjer, -metoder og -processer med fokus på det tværfaglige samarbejde. Sammenslutningen er et frivilligt samarbejde mellem de 7 arkitektvirksomheder AART Architects, Arkitema Architects, C.F. Møller, Cubo, Friis & Moltke, Link Arkitektur og SHL Architects, samt Arkitektskolen Aarhus.
*Level of Development (LOD) beskriver eksplicit hvilke informationer om bygningsdele, der skal være til stede i en bygningsmodel under projekterings- og udførelsesprocessen.
Facebook   Pinterest   Twitter   Google+
Artikel for 3dbyggeri danmark d.12 juni 2020 – “Vi skal ud af software-siloerne!”
June 11, 2020 · 0 comments
Vi skal ud af
Artikel for Rambøll d.17 april 2019 – “Hos Rambøll til en snak om Fast-Track projektering, LOD niveauer og et bio safety laboratorium!”
September 01, 2019 · 0 comments
Hos Rambøll til en snak om Fast-Track projektering, LOD niveauer og et bio
Artikel for 3dbyggeri og DTU d.7 august 2020 – “KAN DEN DEDIKEREDE DIGITALE SPECIALIST INDFRIE AMBITIONSNIVEAUET I BYGGEBRANCHEN?”
August 07, 2020 · 0 comments
KAN DEN DEDIKEREDE DIGITALE SPECIALIST INDFRIE
Sorry, te comment form is closed at this time.
Artikel for 3dbyggeri & VELFAC d.10.03.2021 – “HVAD KRÆVER DET AT VÆRE MATERIALEPRODUCENT I EN DIGITAL BYGGEBRANCHE?
Artikel for 3dbyggeri d.11022021 – “ET MENINGSFULDT DATAGRUNDLAG I BYGGEBRANCHEN ER HELT AFGØRENDE!”
Artikel for DiKon d.26.01.21 – “BIM Infra & DiKon Anlæg indgår nu samarbejde om nye anlægsstandarder i 2021”
Artikel i MOLIOs Nyhedsbrev d.18.01.21 – “5 forslag, der kan underbygge en vellykket overlevering”
Artikel for DiKon d.16.12.2020 “Året der gik & DiKon anno 2021”
Copyright © 2014 Soho WordPress Theme. All Rights Reserved.